Biroul Electoral de Circumscriptie al municipiului Botosani a facut publice, luni dupa-amiaza, rezultatele finale ale alegerilor locale pentru functiile de primar si de consilier local in municipiul Botosani.
Potrivit acestora, candidatul Uniunii Social Liberale, Ovidiu Portariuc, a fost votat de 22.597 dintre alegatori, ceea ce reprezinta 47,27% din totalul celor 47.794 voturi valabil exprimate.
Candidatul Miscarii pentru Botosani, primarul democrat-liberal in exercitiu Catalin Flutur, a primit voturile a 19.114 alegatori, ceea ce inseamna 39,99% din totalul voturilor valabil exprimate.
Rezultate Alegeri Locale 2012
Pe urmatoarea pozitie s-a aflat candidatul PP-DD, Marius Cristescu, cu 4.032 voturi (8,43%).
La Consiliul Local USL a obtinut 49,14% din voturi, Miscarea pentru Botosani 31,56%, iar cel de-al treilea partid care a trecut pragul electoral este PP-DD cu 9,21%.
In urma votului, USL a obtinut 13 din cele 23 de mandate de consilier local, Miscarea pentru Botosani opt, iar PP-DD doua.